ET
C 45/16
Euroopa Liidu Teataja
6.2.2023
ÜLDKOHUS Üldkohtu 30. novembri 2022. aasta otsus – ADS L. Kowalik, B. Włodarczyk versus EUIPO – ESSAtech (juhtmeta kaugjuhtimispuldi seade) (Kohtuasi T-611/21) (1) (Ühenduse disainilahendus – Kehtetuks tunnistamise menetlus – Ühenduse registreeritud disainilahendus, milleks on juhtmeta kaugjuhtimispuldi seade – Kehtetuse alus – Toote väliskujunduse tunnused, mis on tingitud üksnes selle tehnilisest otstarbest – Määruse (EÜ) nr 6/2002 artikli 8 lõige 1 ja artikli 25 lõike 1 punkt b – Esimest korda apellatsioonikojas esitatud faktilised asjaolud ja tõendid – Määruse nr 6/2002 artikli 63 lõige 2 – Põhjendamiskohustus – Põhiõiguste harta artikli 41 lõige 1 ja lõike 2 punkt c) (2023/C 45/24) Kohtumenetluse keel: poola Pooled Hageja: ADS L. Kowalik, B. Włodarczyk s.c.
(Sosnowiec, Poola) (esindaja: advokaat M. Oleksyn) Kostja: Euroopa Liidu Intellektuaalomandi Amet (EUIPO) (esindajad: M. Chylińska ja J. Ivanauskas) Teine pool EUIPO apellatsioonikoja menetluses: ESSAtech (Přistoupim, Tšehhi Vabariik)
Ese Hageja palub ELTL artikli 263 alusel esitatud hagis tühistada Euroopa Liidu Intellektuaalomandi Ameti (EUIPO) kolmanda apellatsioonikoja 5. juuli 2021. aasta otsuse (asi R 1070/2020-3).
Resolutsioon 1.
Tühistada Euroopa Liidu Intellektuaalomandi Ameti (EUIPO) kolmanda apellatsioonikoja 5. juuli 2021. aasta otsus (asi R 1070/2020-3). 2.
Mõista nii apellatsioonikoja menetlusega kui ka Üldkohtu menetlusega seotud kulud välja EUIPO-lt.
(1)
ELT C 502, 13.12.2021.
17. septembril 2022 esitatud hagi – ClientEarth versus komisjon (Kohtuasi T-579/22) (2023/C 45/25) Kohtumenetluse keel: inglise Pooled Hageja: ClientEarth AISBL (Brüssel, Belgia) (esindaja: barrister T. Johnston) Kostja: Euroopa Komisjon